Parlamendi komisjonide ja delegatsioonide koosseis
Juhataja
Olen saanud Fraktsioonilt Iseseisvus ja Demokraatia ettepaneku nimetada Trevor Colmani asemel rahvusvahelise kaubanduse komisjoni liikmeks Nigel Farage. Kas sellele ettepanekule on vastuväiteid?
Hannes Swoboda
(DE) Härra juhataja, kas parlamendikomisjoni töös osalemisel on mingi miinimumaeg või on see mõeldud ainult tänaseks?
Juhataja
Te peaksite selle küsimuse muidugi esitama Fraktsioonile Iseseisvus ja Demokraatia, kuid võin teile kinnitada, et Euroopa Parlamendi president pooldab selles küsimuses täielikku läbipaistvust.
Nigel Farage
Härra juhataja, märgin oma Austria kolleegi rahustuseks, et kuulusin rahvusvahelise kaubanduse komisjoni praeguse ametiaja esimesel kahel ja poolel aastal. Seejärel asendas mind kolleeg, kes lahkus Euroopa Parlamendi liikme kohalt kaks nädalat tagasi. Seega ei ole vastupidi teie võimalikule kartusele tegemist üksnes viimase minuti sohikaubaga.
Juhataja
Te ei vastanud küsimusele, kui kaua te kavatsete selle parlamendikomisjoni töös osaleda, kuid teie vastuse põhjal järeldan, et jääte sinna kuni praeguse ametiaja lõpuni.
